ישראל גורי

ישראל גוּרי (1893 – 17 בספטמבר 1965) היה פוליטיקאי ישראלי ממייסדי מפלגת מפא"י, בה נחשב סמכות מוסרית; חבר הכנסת ויושב ראש ועדת הכספים מן הכנסת השנייה ועד לכנסת החמישית.

חיים פרטיים
נולד בשם ישראל גורפינקל בהירשאני במולדובה (אז תחת שלטון האימפריה הרוסית). למד לימודי קודש בחדר, סיים בית ספר תיכון בקישינב והיה פעיל בתנועת צעירי ציון שם. למד באוניברסיטת אודסה והיה פעיל ציוני שם – מזכיר הוועד הציוני ומזכיר הוועד המקומי של הקרן הקיימת לישראל. באודסה הכיר את גילה ווסקובוניק, ונישא לה.

עלה לארץ ישראל ב-1919 באונייה "רוסלאן" והחל לעבוד בעיריית תל אביב (עד 1928).
בשנים אלו נולדו לו ילדיו: חנה, חיים וזהר.

פוליטיקה
היה חבר מפלגת הפועל הצעיר וממייסדי ההסתדרות (בה שימש כחבר מועצת פועלי תל אביב בשנים 1922–1931). ב-1930 היה בין מייסדי מפא"י (שהוקמה כאיחוד של מפלגת אחדות העבודה והפועל הצעיר).

לפני ואחרי קום המדינה מילא תפקידים שונים כמו ציר באספת הנבחרים, מנהל מחלקת התרבות של עיריית תל אביב, מזכיר ועדת הביקורת המרכזית של ההסתדרות, חבר מועצת עיריית תל אביב (1929–1931), יושב ראש ועדת הביקורת של מפא"י.

נבחר מטעם מפא"י לכנסת הראשונה ולכנסות הבאות עד החמישית. כיהן ברציפות כיושב ראש ועדת הכספים של הכנסת החל בכנסת השנייה ועד לפטירתו.

ב-25 באפריל 1955 עמד בראש ועדת גורי לעניין תביעות שכר העבודה לעובדי מדינה בכירים מנהלים כלליים והפקידות הגבוהה.

ב-1961 מונה לחבר ולסגן יושב ראש המועצה המייעצת של בנק ישראל.

נחשב לאדם הידוע ביושרו ובהגינותו. רחובה הראשי של שכונת קריית שלום שבדרום תל אביב קרוי על שמו.

פרסם מאמרים ב"הפועל הצעיר" וב"דבר".

הצמחונות
גורי היה צמחוני, ולאחר שאמירים היה ליישוב צמחוני עבר להתגורר בו. בעת דיון שנערך בכנסת בהצעת חוק הרשויות המקומיות (הסמכה מיוחדת), שעניינה הסמכת הרשויות המקומיות לאסור מכירת בשר חזיר בתחומן, התבטא בחריפות נגד אכילת בשר באשר הוא:

מספריו 
 מנוחה לא בראתי / הביא לדפוס מ' סבר, תל אביב: עם עובד, תש"ל-1960 (כתבים אוטוביוגרפיים).

לקריאה נוספת
 'גורפינקל, ישראל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 132.

קישורים חיצוניים 

 
 
 חגי כהן, "בשר זה רצח" מעל דוכן הכנסת: חבר הכנסת ישראל גורי על אכילת חזירים וחיות אחרות, באתר אנימלס

הערות שוליים

ישראלים ילידי האימפריה הרוסית
ישראלים ילידי מולדובה
יהודים מולדובים
אנשי העלייה השלישית
עולי האונייה רוסלאן
פעילים ציונים ביישוב
חברי צעירי ציון
חברי הפועל הצעיר
חברי אספות הנבחרים
חברי הוועד הלאומי
חברי מועצת העיר תל אביב-יפו
חברי כנסת מטעם מפא"י
חברי הכנסת השנייה
חברי הכנסת השלישית
חברי הכנסת הרביעית
חברי הכנסת החמישית
חברי המועצה המייעצת של בנק ישראל
יושבי ראש ועדת הכספים
אמירים: אישים
חברי כנסת צמחונים
אישים הקבורים בבית הקברות נחלת יצחק
ישראלים שנולדו ב-1893
ישראלים שנפטרו ב-1965